**Torshov og Lilleborg menighetsråd, Møtebok**

**Avholdt:** 26.02.2015 kl.18:00-20:00

**Saksnummer:** 09/15 – 17/15

**Tilstede**: Sidsel Nyhagen, Marit Eikeland, Grethe Ryen, Randi Frøskeland, Gunnar Holten, Ingvild Nesheim, Signe Fyhn og Paul Aage Aasheim (sak 16/15 og sak 17/15).

**Forfall:** Lasse Bjølgerud, Petter Kurseth, Inger Johanne Aas, Petter N. Dille, Silje Lied, Anne Gro Hustoft, Silje M.K. Nygård, Lars Natvig og Tormod Værvågen.

**Sekretær**: Eli Djupvik

**Sak MR 09/15** Innkalling og dagsorden

**Vedtak:** Godkjent.

**Sak MR 10/15** Møtebok for menighetsrådet 19. januar

**Vedtak:** Godkjent.

**Sak MR 11/15** Innkjøp av nye konfirmantkapper

Konfirmantkappene trenger fornyelse. 30 nye kapper vil koste kr 29.960,-

inkl mva.

**Vedtak:** Det kjøpes inn 30 nye konfirmantkapper til en kostnad på kr 29.960,-

inkl mva. Det tildeles en ofring i hver av kirkene våre til formålet.

**Sak MR 12/15** Teater 2016

Det vises til sak MR 03/15 i sakens anledning.

**Vedtak:** Det opprettes en ansvarsgruppe. Det er ønskelig at

oppsetningen finner sted i løpet av våren 2016.

**Sak MR 13/15** Oppfølging av seminaret på Hadeland.

**Vedtak:** Det settes ned en arbeidsgruppe som utformer et forslag til

rammeverk for en ny langtidsplan for Torshov og Lilleborg menighet.

MR spør hvem i stab og MR som vil være med i gruppa.

**Sak MR 14/15** Valg av revisor

**Vedtak:** Menighetsrådet i Torshov og Lilleborg sokn velger

KPMG som revisor for 2015.

**Sak MR 15/15** orientering om AU vedtak

Sak AU 01/15: Det innvilges kr 3000,- i reisestøtte for en av ungdomslederne

ang turen til Taizé i påska.

**Sak MR 16/15** Orienteringssaker

* Besøket fra vennskapsmenigheten i Jerusalem utsettes til andre uka i mars. Komiteen er ansvarlig for programmet.
* Kirkevalget
  + MRs ansvar
  + Søndag 13. sept kl 14-18
  + Mandag 14. sept kl 9-21
  + Vi samarbeider med nabomenighetene ved felles valglokale
  + 2 av valglokalene har ikke plass til oss, vi jobber med saken
  + Opptelling før midnatt 14. sept.
  + Alle medlemmene i menighetsrådet må regne med å være valgfunksjonærer disse dagene og å være med på opptelling av stemmene.
* Nye hjemmesider. Innkalling til møtene i menighetsrådet og møtebok legges ut. Det presiseres at møtene i menighetsrådet er åpne.
* Rehabilitering av orgelet i Torshov kirke. En rapport foreligger. Menighetsrådet har skrevet brev til KFIO om saken og har lagt ved en rapport om orgelets tilstand.
* Mer belysning i kirkerommet i Torshov. Menighetsrådet skriver brev til KFIO og legger ved tilbud.
* Intervju av søkere til kantorstillingen i Lilleborg. Tre søkere var innkalt til intervju og prøvespilling. Karolina Wisniewska har fått tilbud om stillingen. Menighetsrådet beklager at kantorstillingen er blitt redusert fra 60% til 40%.
* Nytt organisasjonsnummer er 914 824 168
* Hovedkomiteen i KFIO møter kommunens kulturkomite onsd 11. mars i Torshov kirke (Møtet er flyttet til annet sted.)
* Orientering om gudstjenestene i fastetida
  + Askeonsdagsgudstjeneste i Lilleborg kirke
  + Lesning av ulike salmer fra GT & bønnehjerter som skal bli «vår salme»
  + Måltid & messe med faste preg i Torshov kirke
* Orientering fra stab
  + Ekspedisjonstid i Lilleborg: annen hver tirsdag kl 10-13, onsdager kl 10-14 og fredager kl 10-14.
  + Ekspedisjonstid i Torshov: mandager, onsdager og torsdager kl 10-14 og tirsdager kl 10-13.
  + Felles postadr: Åsengt. 25, 2 leveringssteder (begge kirkene)
* Orientering fra trosopplærer
  + Helligtrekongersfest i Torshov kirke (felles), 4-åringer spesielt inviterte. 11 fra målgruppen.
  + God natt-konsert i Lilleborg kirke med Ingelinn Strømme Sivertsen, 3-åringer spesielt inviterte, Cirka 90 barn pluss voksne. Kaos, kos og stas. Utrolig oppløftende for oss fra staben som var der.
  + KODE (bibelkurs for 10-12-åringer) har hatt labert oppmøte i høst, og samlingene i vår er avlyst. Inviteres til overnatting i Torshov kirke helgen etter påske. Fått positiv respons på det.
  + Familiespeiding i gang, 18 barn pluss voksne møtte opp på første samling. Turen gikk til Torshovdalen.
  + Babysang ruller og går med godt over 20 babyer på hvert arrangement. Lilleborg har økt til to økter for å møte behovet.
  + Barnesang arrangeres nå hver uke med mellom 20 og 30 (noen ganger flere) barn pluss voksne hver gang.
  + Det jobbes med å legge ut en informativ og fyldig dåpstekst på hjemmesidene under tittelen *Dåp eller ikke dåp?.*  På Torshovs nettsider finnes en slik tekst allerede, og den har på få år generert nær 35.000 treff. Med synkende dåpstall i mente er det viktig å imøtekomme foreldre i møte på dette punktet. Teksten bør redigeres, og prestene jobber med dette nå på initiativ fra trosopplærer.
* Orientering fra menighetsmøtet 01.02.15
  + Nytt MR skal bestå av 8 faste medlemmer og 5 varamedlemmer
* Mva kompensasjon for 2014: til sammen kr 173.805,-

**Sak MR 17/15** Eventuelt

* Søknad fra Henrik Zwart om filminnspilling lørd 14. mars i Lilleborg kirke

**Vedtak:** Søknad innvilges. Leie kr 5000 + kirketjener + renhold

* En etiopisk ortodoks menighet har søkt om lokaler til sine gudstjenester. Det tas kontakt med dem for å se på hva vi kan tilby. Det tas også kontakt med KFIO om saken.
* OBDR inviterer til inspirasjonsdag «Bedre liv, bedre klode» 12. mars. Invitasjonen videresendes til alle medlemmene i menighetsrådet
* Grethe Ryen har et forslag om en interreligiøst arrangement der «Bokens folk» møtes. Hun arbeider videre med idéen.

Sidsel Nyhagen Marit Eikeland Gunnar Holten

Grethe Ryen Randi Frøskeland Ingvild Nesheim

Paul Aage Aasheim Signe Fyhn